laion/Wikipedia-Exotic huggingface dataset:
טור (עיר)

טור (בצרפתית: Tours) היא עיר בירת מחוז אנדר ולואר בחבל סאנטר-עמק הלואר שבמערב-מרכז צרפת. העיר שוכנת על גדות נהר הלואר. האזור סביבה, הנקרא טורן (Touraine), מפורסם ביינותיו ובניב הצרפתית השגור בפי התושבים. לטור מגיע גם מרוץ האופניים פריז–טור. קתדרלת טור היא אחד המבנים המפורסמים בעיר, עם חזית גותית לוהבת וצריחי רנסאנס המסתיימים בכיפות. מרטינוס הקדוש היה הבישוף של טור במאה הרביעית ונקבר בכנסייתה. בזכותו ובזכות הניסים שהאמינו שמתרחשים לעולי הרגל הפוקדים את קברו, הפכה העיר למקום בעל חשיבות דתית נוצרית ומכאן עיר בעלת חשיבות כלכלית. עדות להתיישבות יהודים בטור קיימת עוד מהמאה השישית. אזור היהודים נקרא עד היום Rue De Maures (רחוב המורים) – כנראה עקב חוסר האבחנה של המקומיים בין היהודים לערבים. בימי הביניים נודעו מספר חכמים שהתגוררו בטור (המכונה טוריי"ש בכתובים). במאה הארבע עשרה גורשו היהודים מספר פעמים מטור, עקב עלילות, ולבסוף גורשו ממנה סופית. לאחר המהפכה הצרפתית חזרו יהודים להתיישב בטור, והיום קיימת שם קהילה קטנה ובית כנסת. בעבר הייתה קיימת בעיר קבוצת כדורסל אספו טור, שזכתה פעמיים (1976, 1980) באליפות צרפת בכדורסל. ובנוסף הגיעה הקבוצה עד לגמר גביע ספורטה בשנת 1976. מדיה וקבצים בנושא טור בוויקישיתוף אתר האינטרנט הרשמי של טור (בצרפתית) טור, ברשת החברתית פייסבוק טור, ברשת החברתית אקס (טוויטר) טור, ברשת החברתית אינסטגרם טור, ברשת החברתית LinkedIn טור, סרטונים בערוץ היוטיוב טור (צרפת), דף שער בספרייה הלאומית ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
לוקאנקה

לוקאנקה (באנגלית: Lukanka; בבולגרית: луканка) הוא נקניק מעושן ומתובל העשוי מבשר טחון ונפוץ במדינות הבלקן ומרכז אסיה. הנקניק עשוי מבשר בקר או עזים טחונים המעורבבים יחד עם שומן, פלפל שחור, כמון ומלח המיובשים למשך כ-40 עד 50 ימים במקום מאוורר היטב. בזמן תהליך הייבוש, הנקניק נדחס בלחץ וכך הוא מקבל את צורתו השטוחה. נהוג להגיש את הנקניק כמנה ראשונה כשהוא פרוס דק ונחשב לפופולרי בעיקר באזור קרלובו, פנגיורישטה וסמיאדובו. הלוקאנקה נחשב למוגן ונרשם כפטנט במשרד הפטנטים של בולגריה, באיחוד האירופי ובבריטניה. סוג'וק קבנוס סלמי מדיה וקבצים בנושא לוקאנקה בוויקישיתוף מתכון להכנת סוג'וק, באתר italianbarrel סוג'וק – התשובה הטורקית לסלאמי, באתר Theflyingpork Lukanka | Traditional Sausage From Bulgaria | TasteAtlas, www.tasteatlas.com Homemade Lukanka, Bonapeti.com (באנגלית) COMMISSION IMPLEMENTING REGULATION (EU) No 837/2014
פרננדו מאירלס

פרננדו מאירלס (בפורטוגזית: Fernando Meirelles; נולד ב-9 בנובמבר 1955) הוא תסריטאי, מפיק ובמאי קולנוע ברזילאי. היה מועמד לפרס אוסקר בשנת 2003 בקטגוריית הבמאי הטוב ביותר על סרטו "עיר האלוהים". מאירלס נולד למשפחה בת המעמד הבינוני בעיר סאו פאולו, ברזיל, בה גם גדל. בעקבות אביו, שהיה רופא גסטרו ידוע, ביקר בצעירותו במדינות שונות באסיה, באמריקה הצפונית ובמדינות נוספות. בגיל 12 קיבל במתנה מצלמת וידאו פשוטה והחל לצלם סרטונים עם חבריו. הצילום הפך לתחביב עבורו, ובשנה האחרונה ללימודי אדריכלות באוניברסיטת סאו פאולו, לא הגיש מאירלס את עבודת הגמר שלו על נייר, אלא קנה מצלמת וידאו והכין סרט תיעודי. יחד עם קבוצת חברים החל מאירלס לעסוק בקולנוע ניסיוני ויחדיו חברת הפקה בשם "מבט אלקטרוני" (Olhar Eletrônico). בשנת 1982 הפיקה החברה תוכניות טלוויזיה בתחום האירוח וכן תוכניות ילדים, וחברי הקבוצה השתתפו בתוכניות אלו. תוכניות האירוח הוצגו בסגנון חדשני ומהפכני לאותה תקופה, כשענייני אקטואליה הוצגו בשילוב של הומור מהול בחוסר רשמיות מוחלטת, עד כדי בוטות. בסוף שנות ה-80 של המאה ה-20 נכנס מאירלס לתחום הפרסום וב-1990 סגר את חברת "מבט אלקטרוני" והקים עם חבריו את חברת הפקות "סרטים 02" (O2 Filmes) שהתמחה בסרטי פרסומת. בסוף שנות ה-90 היה מאירלס למנהל סרטי הפרסום המבוקש והמפורסם ביותר בברזיל, ורבים סוברים שהיה גם הטוב ביותר בתחומו. בשנת 1997 קרא מאירלס את רב המכר "עיר האלוהים" (Cidade de Deus) של פאולו לינס. על אף שהתסריט דרש 350 משתתפים החליט מאירלס להסריטו. מאירלס ארגן צוות שכלל טכנאים מקצועיים, אולם השחקנים שבחר לא היו שחקנים מקצועיים, אלא תושבי פבלות מפרברי ריו דה ז'ניירו . בברזיל הייתה הצלחתו של הסרט "עיר האלוהים" מרשימה. הסרט זכה בפרסים רבים בזירה הלאומית והבינלאומית כאחד. בשנת 2003 היה מועמד לפרס אוסקר בקטגוריית הבמאי הטוב ביותר עם סרטו זה, אך לא זכה בפרס. בשנת 2004 הוקרן הסרט בפסטיבל קאן וזכה בפרס אוסקר בארבע קטגוריות שונות. מאירלס היה מועמד בקטגוריית הבמאי הטוב ביותר גם ב-2005 עם הסרט "הגנן המסור", אבל גם בפעם הזו לא זכה. הגנן המסור צולם בקניה. היה זה סרטו הראשון של מאירלס בשפה האנגלית. בשנת 2007 הפיק מאירלס את הסרט "השירותים של האפיפיור" שבוים על ידי אנריקה פרננדז וסזאר שרלונה וזכה במספר פרסים בפסטיבל הסרטים גרמאדו. Marly Normal‏ (1983) - סרט תיעודי קצר Brasília‏ (1983) - סרט תיעודי קצר Olhar Eletrônico ‏(1986) The Nutty Boy 2 ‏(1998) Maids ‏(2001) עיר האלוהים (2002) הגנן המסור (2005) על העיוורון (2008) Som & Fúria: O Filme‏ (2009) 360 (2011) ריו, אני אוהב אותך (2014) האפיפיורים (2019) זום (2015) 7 אסירים (2021) האוהד (אנ') (2024) שוגר (2024) מדיה וקבצים בנושא פרננדו מאירלס בוויקישיתוף פרננדו מאירלס, ברשת החברתית אקס (טוויטר) פרננדו מאירלס, במסד הנתונים הקולנועיים IMDb (באנגלית) פרננדו מאירלס, באתר "אידיבי", מאגר הידע העברי לקולנוע ישראלי ועולמי פרננדו מאירלס, באתר AllMovie (באנגלית) פרננדו מאירלס, במסד הנתונים הקולנועיים KinoPoisk (ברוסית) אורי קליין, על העיוורון: ריאיון עם הבמאי וביקורות, באתר הארץ, 31 באוקטובר 2008 לימי אשכנזי, טורונטו‏, "360": ריאיון עם הבמאי פרננדו מיירלס והתסריטאי פיטר מורגן, באתר וואלה, 28 באוגוסט 2012
סופרבסיס

סופרבסיס הוא מושג בכימיה המתאר בסיס חזק מאוד. על אף שאין סטנדרט המגדיר מה הוא בסיס חזק מאוד, כמו שיש לסופרחומצה, רוב הכימאים משתמשים במושג "סופר בסיס" לציין בסיסים חזקים מנתרן הידרוקסיד. שלוש הקטגוריות העיקריות לסופרבסיסים הן: סופר בסיס אורגני - למשל, 1,8-ביס(דימתילאמינו)נפטלין (ספוג פרוטונים) וn-בוטילליתיום סופר בסיס אי-אורגני - בדרך כלל מלחים עם יונים שליליים עם אלקטרושליליות גבוהה (ליתיום) (כמו שרוב הסופרחומצות מורכבות מפלואור), למשל, ליתיום ניטרט סופר בסיס אורגנומתכתי סופרבסיס מגיב עם חומצה ואף עם חומצה חלשה בתגובת סתירה אלימה ואקסותרמית ביותר. סופרחומצה
לאיוש שטיינר (גיאופיזיקאי)

לאיוש שטיינר (בהונגרית: Steiner Lajos; ואץ, 15 ביוני 1871 – בודהטטן, 2 באפריל 1944) היה גיאופיזיקאי יהודי-הונגרי, חוקר מגנטיות כדור הארץ, פרופסור באוניברסיטה, חבר נספח באקדמיה ההונגרית למדעים (1917). אחיו של העיתונאי אלדאר שאיו. לאיוש שטיינר נולד במשפחה יהודית כבנם של ד"ר מארטון שטיינר ושל אמה היימן. בשנת 1892 קיבל תעודת הוראה במתמטיקה ובפיזיקה באוניברסיטת בודפשט למדעים (כיום אוניברסיטת אטווש לוראנד), ובשנת 1893 קיבל את הדוקטורט. בשנת 1907, הוסמך כמרצה בכיר פרטי (לא חלק מהסגל) והפך לעמית ישיר של לוראנד אטווש. בין השנים 1892–1932, הוא היה עמיתו במכון למטאורולוגיה וגיאומגנטיות ועשה עבודה חלוצית בתחום מדידות הכבידה והגיאומגנטיות הביתיות. בשנת 1927 הפך למנהל המכון המטאורולוגי. הוא פרסם את תוצאות המחקר שלו בכתב העת "מזג האוויר" (Az Időjárás), ב"עולם הטבע" (Természet Világa) ומחוצה לה. לשטיינר מיוחסת הצגת שירות הפרוגנוזה המודרנית בהונגריה. בשנת 1944, כתוצאה משנים של הרדיפות הגוברת של יהודים, הוא התאבד שבועיים לאחר הכיבוש הגרמני (מבצע מרגרטה) של ממלכת הונגריה משתפת הפעולה של גרמניה הנאצית. אשתו הייתה קטלין ארז'בט סבאדי (1887–1946). הם נישאו ב-21 באפריל 1924 בבודפשט. מאז 1951, האגודה המטאורולוגית ההונגרית מעניקה מדי שנה מדליית הנצחה של לאיוש שטיינר. 1908: תוצאות של מדידות גיאומגנטיות באזור אגם בלטון בקיץ 1901, בודפשט 1923: תופעות מגנטיות של כדור הארץ, בודפשט 1931: מזג האוויר, בודפשט F. m.: Az 1892. II. üstökös pályája. Mathematikai és Természettudományi Értesítõ 1897 A Balaton vidékén az 1901. évi nyarán végzett földmágnességi mérések eredményei. Budapest,1902 Der täglichen Gang der erdmagnetischen Elemente in Kingua Fjord. In: Ausdem Archiv der Deutschen Seewarte Hamburg,1904 A földmágneses erõ napi változásai. Mathematikai és Physikai Lapok 1913 A földmágnességi háborgások egy különös alakjáról. Mathematikai és Természettudományi Értesítõ h.n.,1921 Hõmérsékleti viszonyyok a dobsinai jégbarlangban. Mathematikai és Természettudományi Értesítõ 1922 A Föld mágneses jelenségei. Budapest,1923 A légnyomás napi ingadozása. Az Idõjárás 1925 A csillagok pillogása. Stella Almanachja 1925 A nap mágnessége. Stella Almanachja 1926 A felsõbb légrétegek meteorológiai viszonyai. Stella Almanachja 1927 Éghajlat és idõjárás. In: Magyarország Vereckétõl napjainkig Budapest,1929 A földmágnességi helyi zavarokról. Stella Almanachja 1931 Az idõjárás. Budapest,1931 A „haló”-jelenségekrõl. Stella Almanachja 1932 Harmatmérések Mopolton, a nagy magyar Alföld szegélyén. Budapest,1936. Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש) אנטל רטי 1944: S. L. Az Időjárás. לאיוש שטיינר באתר הזיכרון של אוניברסיטת אטווש לוראנד לאיוש שטיינר באתר נקודת שם "Születési bejegyzése a váci neológ izraelita hitközség születési akv. 44/1871. folyószáma alatt". נבדק ב-2019-12-06. "Halotti bejegyzése a budatétényi polgári halotti akv. 10/1944. folyószáma alatt". נבדק ב-2019-12-06. "Steiner Lajosné Szabady Erzsébet halotti bejegyzése a Budapest VI. kerületi polgári halotti akv. 276/1946. folyószáma alatt". נבדק ב-2019-12-06. "Házasságkötési bejegyzése a Budapest II. kerületi polgári házassági akv. 133/1924. folyószáma alatt". נבדק ב-2019-12-06.
נבחרת אוסטריה בכדורסל נשים

נבחרת אוסטריה בכודרסל נשים היא קבוצת כדורסל הנשים הלאומית של אוסטריה. הישג השיא של הנבחרת הוא המקום השמיני בשלוש מאליפויות אירופה: 1954, 1956 ו־1958. הדירוג הנוכחי של נבחרת אוסטריה ברשימת הדירוג של פיב"א לנבחרות נשים, הוא המקום ה-80 בעולם, נכון ל-26 באוגוסט 2024, עלייה של 2 מקומות לעומת דירוג קודם. אתר האינטרנט הרשמי של נבחרת אוסטריה בכדורסל נשים נתונים מאתר פיב"א דירוג לנבחרות לאומיות נשים באתר פיב"א ערך זה הוא קצרמר בנושא כדורסל ובנושא אוסטריה. אתם מוזמנים לתרום לוויקיפדיה ולהרחיב אותו.
בית הספר למשפטים באוניברסיטת דיוק

בית הספר למשפטים באוניברסיטת דיוק (באנגלית: Duke University School of Law) הוא בית הספר למשפטים באוניברסיטת דיוק, אוניברסיטת מחקר פרטית בדורהאם, קרוליינה הצפונית, ארצות הברית. כאחד מ-10 בתי הספר והמכללות באוניברסיטה, בית הספר למשפטים החל לפעול ב-1868 כבית הספר למשפטים של טריניטי קולג'. ב-1924, בעקבות שינוי השם של טריניטי קולג' לאוניברסיטת דיוק, שונה שם בית הספר לבית הספר למשפטים באוניברסיטת דיוק. בית הספר למשפטים באוניברסיטת דיוק מדורג כאחד מבתי הספר המובילים למשפטים בארצות הברית. הקבלה היא סלקטיבית, כאשר רק עשירית מהמועמדים מתקבלים. בשנת 1855 טריניטי קולג' (שהטרימה את אוניברסיטת דיוק) החלה לקיים הרצאות במשפט החוקתי והבינלאומי – אך לא למטרות תואר אקדמי. בשנת 1865 נוסדה רשמית המחלקה המשפטית של הקולג'. בשנת 1868 המחלקה הפכה לבית ספר. בשנים 1894-1904בית הספר היה סגור, ונפתח מחדש על ידי ג'יימס ביוקנן דיוק ובנג'מין ניוטון דיוק, כאשר סמואל פוקס מרדכי כיהן כפרופסור הבכיר הראשון. בית הספר למשפטים עבר למקומו הנוכחי בקמפוס המערבי של האוניברסיטה בשנת 1963. בית הספר למשפטים של דיוק מדורג במקום החמישי בארצות הברית (ביחד עם בית הספר למשפטים של הרווארד ובית הספר למשפטים באוניברסיטת ניו יורק) על פי US New בשנים 2023–2024. בית הספר למשפטים מדורג באופן שגרתי בין 14 בתי הספר למשפטים המובילים בארץ, והוא חבר בפורום בתי הספר למשפטים "T-14". בית הספר דורג על ידי פורבס כבעל דירוג עורכי דין עם השכר החציוני השני בגובהו באמצע הקריירה. בשנת 2017, דירוג The Times Higher Education דירג את בית הספר כבית הספר למשפטים הטוב בעולם. סגל הפרופסורים הטובים ביותר על פי סקירת פרינסטון (2015 ו-2016; במקום השני ב-2018–2020, 2023) חוויית הלימוד השנייה הטובה ביותר לפי סקירת פרינסטון (2015, 2017, 2023; שלישית ב-2018 ו-2019; רביעית ב-2020) המקום השלישי בסיכויי הקריירה הטובים ביותר לפי סקירת פרינסטון (דירוג חמישי ב-2020 וב-2023) בית הספר למשפטים החמישי באיכותו בעולם לפי דירוג Vault משנת 2017 מדיה וקבצים בנושא בית הספר למשפטים באוניברסיטת דיוק בוויקישיתוף אתר האינטרנט הרשמי של בית הספר למשפטים באוניברסיטת דיוק בית הספר למשפטים באוניברסיטת דיוק, ברשת החברתית פייסבוק בית הספר למשפטים באוניברסיטת דיוק, ברשת החברתית אקס (טוויטר) בית הספר למשפטים באוניברסיטת דיוק, ברשת החברתית אינסטגרם "Duke Law School | Law School Numbers". duke.lawschoolnumbers.com. נבדק ב-2016-04-19. "Duke Law School - TLS wiki". www.top-law-schools.com. Lat, David (10 במרץ 2011). "The Best Law Schools — For Getting Rich". abovethelaw.com (באנגלית אמריקאית). נבדק ב-2020-12-12. {{cite web}}: (עזרה) "Best Law Schools in the World". Times Higher Education. נבדק ב-5 באוקטובר 2017. {{cite web}}: (עזרה) "TaxProf Blog: Princeton Review's Best 169 Law Schools (2018 Edition)". taxprof.typepad.com. "Vault". אורכב מ-המקור ב-5 בספטמבר 2015. נבדק ב-21 בינואר 2018. {{cite web}}: (עזרה)
נבחרת שוודיה בכדורסל נשים

נבחרת שוודיה בכודרסל נשים היא קבוצת כדורסל הנשים הלאומית של שוודיה. הישג השיא של הנבחרת הוא המקום החמישי באליפות אירופה בכדורסל נשים 2019. הדירוג הנוכחי של נבחרת שוודיה ברשימת הדירוג של פיב"א לנבחרות נשים, הוא המקום ה-27 בעולם, נכון ל-26 באוגוסט 2024, ללא שינוי לעומת דירוג קודם. מדיה וקבצים בנושא נבחרת שוודיה בכדורסל נשים בוויקישיתוף אתר האינטרנט הרשמי של נבחרת שוודיה בכדורסל נשים נתונים מאתר פיב"א דירוג לנבחרות לאומיות נשים באתר פיב"א ערך זה הוא קצרמר בנושא כדורסל ובנושא שוודיה. אתם מוזמנים לתרום לוויקיפדיה ולהרחיב אותו.
נבחרת דנמרק בכדורסל נשים

נבחרת דנמרק בכודרסל נשים היא קבוצת כדורסל הנשים הלאומית של דנמרק. הישג השיא של הנבחרת הוא המקום העשירי באליפות אירופה בכדורסל נשים 1954. הדירוג הנוכחי של נבחרת דנמרק ברשימת הדירוג של פיב"א לנבחרות נשים, הוא המקום ה-51 בעולם, נכון ל-26 באוגוסט 2024, ירידה של מקום אחד לעומת דירוג קודם. נתונים מאתר פיב"א דירוג לנבחרות לאומיות נשים באתר פיב"א ערך זה הוא קצרמר בנושא כדורסל ובנושא דנמרק. אתם מוזמנים לתרום לוויקיפדיה ולהרחיב אותו.
תסמונת קלמן

תסמונת קלמן (Kallmann syndrome) היא תסמונת גנטית, המאופיינת בהיעדר התבגרות מינית ותתרנות. אצל הלוקים בתסמונת קלמן קיים חוסר מולד של הורמון שחרור גונדוטרופין (GnRH) מההיפותלמוס. הורמון ה- GnRH אחראי על שחרור הורמון מחלמן (LH) והורמון מגרה זקיק (FSH) מבלוטת יותרת המוח המפעילים את הורמוני המין בשחלות ובאשכים. לפיכך, אצל הלוקים בתסמונת זאת לא מופרשים הורמוני הטסטוסטרון האנדרוגן אצל גברים, והאסטרוגן אצל נשים. הלוקים בתסמונת קלמן מאופיינים בעיכובים משמעותיים או בהיעדר מוחלט של התבגרות מינית. היעדר פוריות, היעדר שיער גוף. אצל גברים - אשכים ואיבר מין קטנים מאוד, אימפוטנציה, היעדר כוח שרירים, שומן בחזה ובירכיים וצמיחת שדיים. אצל נשים - הפרעות מחזור או היעדר מחזור, מסקוליניזציה, אי התפתחות שדיים. מאפיינים אפשריים נוספים: קומה גבוהה יחסית, אפשרות לעיוורון צבעים ולחרשות, חיך שסוע, אפילפסיה, קשת עמוקה בכף הרגל (pes cavus), הליכה לא יציבה וניסטגמוס, חסר מולד של התפתחות הכליה. שכיחות התסמונת היא 1:10,000 בקרב גברים ו- 1:40,000 בקרב נשים. אף כי ישנו מתאם בין חומרת התתרנות לחומרת החסר ב-GnRH, גם במקרים של בתתרנות מלאה (כגון בצורת KAL1 הקלאסית) ניתן למצוא חסר חלקי בלבד של GnRH. לתסמונת קלמן קיים טיפול שהוכח מחקרית כיעיל, על ידי מתן הורמוני המין באופן מלאכותי. התסמונת תוארה כבר בשנת 1856 בנתיחה לאחר המוות של גבר בין 40 עם מיקרופניס, אשכים טמירים והיעדר פקעת הרחה (Olfactory Bulb) במוח. בשנת 1944, ד"ר פרנץ יוסף קלמן תיאר את התסמונת בהקשר תורשתי והיא קרויה על שמו. הגן הראשון שפגם בו תואר בתור גורם לתסמונת קלמן הוא A NOSM1, (בעבר נקרא KAL1) שנמצא בתאחיזה לכרומוזום-X. כיום ידוע כי רק ל-30% מהלוקים בתסמונת נמצא פגם בגן זה. שינויים במספר גנים במקביל יכול להסביר את ההטרוגניות הגנטית והקלינית של התבטאות התסמונת גם בקרב בני אותה משפחה. גיל ההתבגרות תסמונת קליינפלטר מדיה וקבצים בנושא תסמונת קלמן בוויקישיתוף "גבר, 33, מחפש התבגרות מינית". כתבה שפורסמה ב-BBC (באנגלית) Kallmann Franz J., Barrera S. Eugene., Predisposition and Resistance to Schizophrenia, The Journal of Nervous and Mental Disease 99, 1944-01, עמ' 97 doi: 10.1097/00005053-194401000-00042
אלכסנדר גורדון

אלכסנדר גריביץ' גורדון (ברוסית: Александр Гарриевич Гордон; נולד ב-20 בפברואר 1964) הוא מגיש רדיו וטלוויזיה רוסי, שחקן ובמאי קולנוע. ידוע כיוצר ומנחה קבוע של תוכניות טלוויזיה ב-TV6,‏ NTV ו-ORT/ערוץ הראשון. נולד ב-20 בפברואר 1964 באובנינסק למשורר והאמן גארי בוריסוביץ' גורדון (רו') והעובדת הרפואית אנטונינה דמיטריבנה סטריגה. בשנת 1987 סיים את לימודיו בחוג למשחק של בית הספר לתיאטרון שצ'וקין (אנ'). ב-1989 היגר לארצות הברית עם אשתו ובתו, שם התאזרח וניסה מספר עבודות. מאז 1990, הוא מנהל וכרוז ב-RTN (רשת הטלוויזיה הרוסית של אמריקה). מאז 1992 כתב בכיר בערוץ הטלוויזיה WMNB. בשנת 1993 הקים את חברת "Wostok Entertainment". ב-1997 חזר לרוסיה אך לא ויתר על אזרחותו האמריקאית. אתר האינטרנט הרשמי של אלכסנדר גורדון מדיה וקבצים בנושא אלכסנדר גורדון בוויקישיתוף אלכסנדר גורדון, ברשת החברתית VK https://24smi.org/celebrity/885-aleksandr-gordon.html ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בית הספר למשפטים באוניברסיטת סטנפורד

בית הספר למשפטים באוניברסיטת סטנפורד (באנגלית: Stanford Law School, או בקיצור SLS) הוא בית הספר למשפטים באוניברסיטת סטנפורד, אוניברסיטת מחקר פרטית ליד פאלו אלטו, קליפורניה, ארצות הברית. בית הספר הוקם בשנת 1893, והוא מדורג באופן קבוע בין שלושת בתי הספר המובילים למשפטים בארצות הברית על ידי "US News & World Report" מאז תחילת הדירוג בשנות ה-80 של המאה ה-20. במהלך המאה ה-21 בית הספר מדורג במקום השני וצמוד לבית הספר למשפטים באוניברסיטת ייל. בשנת 2021 שיעור הקבלה לבית הספר היה 6.28% – אחוז הקבלה הנמוך ביותר בארצות הברית לאחר בית הספר המקביל בייל. מאז 2019 ג'ניפר מרטינז (אנ') משמשת כדקאנית בית הספר. בית הספר למשפטים בסטנפורד מעסיק יותר מ-90 חברי סגל במשרה מלאה ובמשרה חלקית וכולל למעלה מ-550 סטודנטים שלומדים לקראת תואר דוקטור במשפטים (JD).בית הספר מעניק גם ארבעה תארים משפטיים מתקדמים: תואר שני במשפטים (LL. M), תואר שני במשפטים (MSL), תואר שני במדעי המשפט (JSM), ודוקטור למדעי המשפט (JSD). מדי שנה מתחילים את הלימודים בבית הספר כ-180 סטודנטים חדשים – המספר הקטן ביותר מבין 14 בתי הספר למשפטים המובילים בארצות הברית ("T14 (אנ')"). בבית הספר למשפטים כמספר שופטים בולטים ובהם שאן אליאס וסנדרה דיי או'קונור, וויליאם רנקוויסט. אוניברסיטת סטנפורד הציעה לראשונה תוכנית לימודים במשפטים בשנת 1893, ושני הפרופסורים הראשונים שלה למשפטים היו נשיא ארצות הברית לשעבר בנג'מין הריסון ונתן אבוט (אנ') מאוניברסיטת בוסטון. אבוט עמד בראש התוכנית החדשה והרכיב סגל קטן במהלך השנים שלאחר מכן. בשנותיה הראשונות, המחלקה למשפטים כללה בעיקר תוכניות לתואר ראשון ולימדה מספר רב של סטודנטיות נשים ובני מיעוטים (היספנים, אפרו-אמריקאים ועוד). בשנת 1900 עברה המחלקה ממיקומה המקורי באולם אנסינה לאזור הצפון מזרחי של הקמפוס. בשנה זו נחנכה גם ספריית בית הספר. בשנת 1908 המחלקה הפכה לבית ספר, כחלק מתהליך התמקצעות. לאחר סיום מלחמת העולם השנייה ב-1945 בית הספר התרחב מאוד ועבר מיקום בקמפוס שוב, ואף נפתחו מעונות סטודנטים (ב-1948). במהלך שנות ה-70 בית הספר עבר למיקומו הנוכחי. בשנות ה-60 וה-70, בית הספר למשפטים שאף לגוון את תלמידיו עוד יותר, וכיום הוא נחשב לאחד מבתי הספר למשפטים בעלי היחס החיובי ביותר כלפי מיעוטים. בשנות ה-80 ו-90 בית הספר הרחיב את העיסוק בסוגיות של משפט וטכנולוגיה, דיני איכות הסביבה, דיני קניין רוחני ומשפט בינלאומי. מדיה וקבצים בנושא בית הספר למשפטים באוניברסיטת סטנפורד בוויקישיתוף אתר האינטרנט הרשמי של בית הספר למשפטים באוניברסיטת סטנפורד בית הספר למשפטים באוניברסיטת סטנפורד, ברשת החברתית פייסבוק בית הספר למשפטים באוניברסיטת סטנפורד, ברשת החברתית אקס (טוויטר) בית הספר למשפטים באוניברסיטת סטנפורד, ברשת החברתית אינסטגרם בית הספר למשפטים באוניברסיטת סטנפורד, ברשת החברתית LinkedIn Wilson, George. "Ranking of Top Law Schools" (PDF). "2023-2024 Best Law Schools". usnews.com. "2021 Standard 509 Information Report (2021 First Year Class)". "History of Stanford Law School". Stanford Law School. נבדק ב-13 במרץ 2015. {{cite web}}: (עזרה) "Stanford University - School of Law".
רובין יאלטה

מועדון הכדורגל רובין יאלטה (ברוסית: Футбольный клуб «Рубин» Ялта) הוא מועדון כדורגל מהעיר יאלטה שבחצי האי קרים שהוקם לראשונה בשנת 2009 והתמודד בליגות החובבניות באוקראינה, בייחוד באליפויות העיר. לאחר סיפוח קרים לרוסיה הקבוצה הייתה ממייסדות ליגת העל בכדורגל של קרים, טורניר עצמאי בחסות אופ"א. החל מעונת 2023/2024 מתמודד בליגה המקצוענית ברוסיה, ליגה 2. המועדון נוסד בחסות איש עסקים מקומי בשם פאבל קאנדול. המועדון התמודד כמועדון חובבני בליגות העירוניות בעיר יאלטה. לאחר הקמת ליגת העל בכדורגל של קרים, התמודד על אליפות חצי האי קרים. המועדון השיג זכייה באליפות בפתוחה של חצי האי, שהייתה טורניר חובבני. בעונת 2021/2022 ובעונת 2022 העפילה פעמיים לגמר גביע קרים בכדורגל וסיימה כסגנית אלופת חצי האי קרים. בעונת 2023, הותר לקבוצה להשתתף בטורנירי הכדורגל שבחסות התאחדות הכדורגל הרוסית וקיבלה לראשונה מעמד של קבוצה מקצוענית. הקבוצה החלה להתמודד באותה עונה בליגה 2, הטורניר השלישי בחשיבותו ברוסיה. אליפות קרים סגנות: 2022 גביע קרים סגנות: 2021/22, 2022 האליפות הפתוחה של קרים זכייה: 2020/21 מדיה וקבצים בנושא רובין יאלטה בוויקישיתוף אתר האינטרנט הרשמי של רובין יאלטה רובין יאלטה, ברשת החברתית VK רובין יאלטה, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net
יש לי אהבה (לה קוסטה)

"יש לי אהבה (לָה קוׂסטה)" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-13 באוגוסט 2017, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום אולפן. הוא נכתב והולחן על ידי אינטרנשיונל והופק על ידי אורי גלילי. ב-27 ביולי הכריזה אינטרנשיונל על הוצאת הסינגל. המפיק המוזיקלי שלו הוא אורי "Ori-O" גלילי, שעבד עם הזמרת גם בשירה הקודם, "רותי". פירושה העברי של המילה "לה קוסטה" מהשפה הספרדית הוא חוף ים. בכתבה שפורסמה באתר נענע10 נכתב כי: ”את הסינגל כתבה והלחינה דנה בימים ראשונים של אהבה חדשה. כנראה שאלה הימים שבהם נכתבו רוב שירי האהבה בעולם. קצת אחרי שכתבה את השיר נגמרה גם הזוגיות, אבל השיר נשאר”. כשבוע לאחר צאתו סיפרה אינטרנשיונל בעמוד הפייסבוק כי את ההשראה לכתיבת השיר קיבלה מ-"Whole Lotta Love" של להקת הרוק האנגלית לד זפלין. בשיר עונה אינטרנשיונל באמצעות השורה "ביאליק, יש תשובה מה זאת אהבה" לשאלתו של חיים נחמן ביאליק בשירו "הכניסיני תחת כנפך" – "אומרים אהבה יש בעולם – מה זאת אהבה?". סרטון השיר "יש לי אהבה" באתר יוטיוב דנה אינטרנשיונל - יש לי אהבה - Single (באנגלית), 2017-08-13, נבדק ב-2023-07-17 יש לי אהבה, 2017-08-13, נבדק ב-2023-07-17 יש לי אהבה (לה קוסטה), באתר Dana International community סינגל חדש: דנה אינטרנשיונל – "יש לי אהבה" (לה קוסטה), באתר חדשות 13, 13 באוגוסט 2017
בית הלל שלוש

בית הלל שלוש, הוא מבנה בשדרות רוטשילד מספר 9א בתל אביב. הבית נבנה בשנות ה-30 של המאה ה-20 ושימש כמשרדו וביתו הפרטי של האדריכל הלל שלוש, בנו של יוסף אליהו שלוש. ניצב בסמוך לבית יוסף אליהו שלוש. ב־1933 חזר הלל שלוש מצרפת, בה למד הנדסה ובניין ערים ובה היה פעיל מקצועית, והשתלב בתנופת הבנייה הגדולה בארץ. עם חזרתו לארץ הקים בשנת 1933 את משרדו בסמוך לבית אביו והחל לתכנן בתל אביב לפי אסכולת הבאוהאוז משרדים, בתי קומות, בתי קפה בסגנון אירופי, את מועדון השייטים על שפת הירקון ועוד. כן ערך תוכניות בניה ברחובות, גבעתיים וישובים אחרים, בהם "עיר הסרטים" באשקלון. הבית הצר, שבנה בחלקו האחורי והפנימי של בית יוסף אליהו שלוש, נבנה מלבני סיליקט אדומות בצורה ייחודית, חדר אחד בכל קומה: שלוש קומות- שלושה חדרים. הלל נפטר ב־1971 ועם הזמן עבר המבנה מידי משפחת שלוש ונטמע בשדרת רוטשילד. משנות ה-90 ועד שנות ה-2000 שדרת רוטשילד חוותה עדנה מחודשת אך הבניין עצמו נותר חבוי מעין עד שבשנת 2012 "גילו אותו מחדש" דוד טור ושלומי זידן ופתחו במקום את "קפה אירופה". גם בצורתו זו המבנה שימר על ייחודיותו (מבנה צר בעל 3 קומות) והותיר זכר לבעלים המקוריים בדמות מעקה מדרגות בו משולבים ראשי התיבות של הלל שלוש. המבנה הוא מבנה לשימור. תיק תיעוד – שד' רוטשילד 9א תל אביב, (עיריית ת"א – ארכיון הנדסי – תיק בניין רוטשילד 9א) אליפות אירופה הקפה הכי מדובר בעיר, מקור ראשון, 11/8/2012 קפה אירופה התכוון וגם הצליח להיות מקום אופנתי, גלובס, 10/07/2016 מה עומד מאחורי המקום הכי אופנתי בתל אביב, הארץ, 15/06/2012
ווילבור אולין אטוואטר

וילבור אולין אטוואטר (באנגלית: Wilbur Olin Atwater;‏ 3 במאי 1844 – 22 בספטמבר 1907) היה כימאי ותזונאי אמריקאי אשר מחקרו פורץ הדרך חולל מהפכה בתחום המזון והתזונה. באמצעות הניסויים שערך והמתודולוגיות החדשניות שפיתח, אטוואטר תרם תרומה מהותית להבנת חילוף החומרים בגוף, התוכן הקלורי של מזונות והקשר בין התזונה לבריאות האדם. מחקריו הניחו את הבסיס למדעי התזונה המודרניים. ההישג הבולט ביותר של אטוואטר היה המחקר שהוא ערך על הערך הקלורי של מוצרי מזון שונים. בסוף המאה ה-19 היה מחסור מהותי במידע מדויק אודות תכולת האנרגיה של מוצרי המזון השונים ומחסור במידע מדויק אודות ההשפעה המטבולית של מוצרי המזון על גוף האדם. מתוך הכרה בחשיבות קיומם של נתונים מדויקים בתחום זה, אטוואטר השיק תוכנית מחקר ראשונית מסוגה למדידת ערך האנרגיה שמספקים מוצרי מזון שונים. אחת מהתרומות פורצות הדרך של אטוואטר הייתה הפיתוח של המכשיר Respiration Calorimeter שמודד את החמצן הנצרך ואת הפחמן הדו-חמצני הנפלט במהלך הנשימה. מכשיר זה אפשר לאטוואטר לקבוע במדויק את הערך הקלורי של מוצרי מזון שונים. בנוסף, אטוואטר ערך גם מחקרים מקיפים שהתמקדו בהרגלי התזונה ושריפת האנרגיה של קבוצות מגוונות, כמו חקלאים, חיילים וספורטאים. המחקרים הללו סיפקו תובנות חשובות אודות הקשר בין תזונה, פעילות גופנית ומאזן אנרגיה. המחקרים של אטוואטר הפכו לבסוף לבסיס להמלצות תזונתיות ולפיתוח מדיניות משופרת הנוגעת לבריאות הציבור. לאורך הקריירה שלו אטוואטר שיתף גם פעולה עם משרד החקלאות האמריקני על מנת לפתח קמפיינים חינוכיים לקידום תזונה נכונה והרגלי אכילה בריאים. בשנת 1904 אטוואטר לקה בשבץ מוחי והוא לא היה מסוגל להמשיך לעסוק בתחום המחקר עד מותו ב-1907. מדיה וקבצים בנושא ווילבור אולין אטוואטר בוויקישיתוף ווילבור אולין אטוואטר, באתר "Find a Grave" (באנגלית) ווילבור אולין אטוואטר, באתר אנציקלופדיה בריטניקה (באנגלית) ערך זה הוא קצרמר בנושא אישים ובנושא מדעים. אתם מוזמנים לתרום לוויקיפדיה ולהרחיב אותו.